પ્રાપ્ત માહિતી અનુસાર રાત્રે ૯ વાગે બનેલ બનાવમાં પોતાની નોકરી પુરી કરીને સરગાસણ પાસે આવેલ સૂકી કેનાલ પાસેથી બાઈક સવાર પસાર થઈ રહૃો હતો ત્યારે એકાએક કેનાલ પાસેના ડીવાઈડર સાથે બાઈક અથડાતા ભારે ધડાકા સાથે બાઈકનો ફુરચો બોલી ગયો હતો અને યુવાન પોતે સીધો જ સૂકી કેનાલમાં પડી ગયો હતો. અચાનક બનેલી ઘટનાથી રાત્રે ટ્રાફીક જામ થઈ ગયો હતો અને ત્યાંથી પસાર થતાં ભાજપના નગરસેવક નાઝાભાઈ ઘાંઘરને આની જાણ થતી થતાં તેઓ તુરત જ ખાડામાં કુદીને કણસતા યુવાનને તાત્કાલિક બહાર કાઢીને ૧૦૮ દ્વારા સારવાર માટે હોસ્પિટલમાં પહોંચાડાયો હતો.આમ એક નગરસેવકની સમયસુચકતા અને પ્રજા પ્રત્યેની હમદર્દીને કારણે એક ઘાયલ યુવાનને તાત્કાલિક સારવાર તેમજ નવજીવન મળ્યું હતું સાથે સાથે આ સ્થળે રોડ અને તેનું કેનાલથી લેવલીંગ વગેરેમાં જ્જમેન્ટ વાહન ચાલકને કલીયર થતું ન હોવાથી તંત્ર દ્વારા અહીંયા યોગ્ય કામગીરી કરી મરામત કરવામાં આવે તો મોટી હોનારત અટકી શકે તેમ છે.